La sol·licitud d'acreditació s'ha d'adreçar a la direcció de l'Institut de Seguretat Pública de Catalunya (ISPC), juntament amb un dossier en el qual s'han d'identificar les dades següents:
El curs de formació bàsica per elaborar PAU de les activitats i centres d'interès per a la protecció civil local ha de desenvolupar, com a mínim, el programa formatiu que figura a l'annex 1 de l'Ordre IRP/516/2010, de 8 de novembre, sobre el procediment d'acreditació del personal tècnic competent per a l'elaboració de PAU, amb una durada mínima de 140 hores, d'acord amb els materials curriculars desenvolupats a aquest efecte per l'Institut de Seguretat Pública de Catalunya (ISPC).
El curs de formació superior per elaborar PAU de les activitats i centres d'interès per a la protecció civil de Catalunya ha de desenvolupar, com a mínim, el programa formatiu que figura a l'annex 2 de l'Ordre IRP/516/2010, de 8 de novembre, sobre el procediment d'acreditació del personal tècnic competent per a l'elaboració de PAU, amb una durada mínima de 80 hores, d'acord amb els materials curriculars desenvolupats a aquest efecte per l'Institut de Seguretat Pública de Catalunya (ISPC).
Per poder accedir al curs de formació bàsica i al curs de formació superior es requereix que les persones interessades tinguin una titulació universitària.
S'entén per titulació universitària la que sigui titulació oficial o pròpia expedida per una universitat reconeguda normativament o un centre adscrit a aquesta i el pla d'estudis de la qual tingui un contingut mínim de 180 crèdits europeus ECTS o equivalents.
Per accedir al curs de formació superior, les persones interessades també han d'estar prèviament acreditades com a personal tècnic competent per a l'elaboració de PAU en l'àmbit de la protecció civil local o han d'haver superat el curs de formació bàsica.
Sol·licitud mitjançant el formulari de petició genèrica amb signatura electrònica.
A la sol·licitud cal adjuntar, en un arxiu comprimit, tota la documentació descrita a l'apartat documentació d'aquest tràmit.
A més, cal adjuntar el document justificatiu de l'ingrés de la taxa d'autorització de centres al compte de l'ISPC:
En el termini de 3 mesos, a partir de la data de presentació de la sol·licitud d'acreditació, o d'haver respost els requeriments que l'ISPC hagi pogut fer quant a l'ampliació de la informació aportada o quant a la seva concreció, el director/a de l'ISPC resol la sol·licitud.
Un cop transcorregut el termini màxim de 3 mesos sense que s'hagi dictat resolució expressa, les sol·licituds s'entenen estimades per silenci administratiu.
Les resolucions d'acreditació que emet l'ISPC es poden consultar al web de l'ISPC.
Contra les resolucions, expresses o presumptes, es podrà interposar recurs d'alçada davant el conseller/a competent en matèria de seguretat pública.
Control de l'execució de l'activitat i revocació de l'activitat
L' ISPC pot comprovar el desenvolupament i l'execució de l'activitat formativa i de les proves avaluatives per garantir l'ajustament als criteris de qualitat que implica l'acreditació de l'entitat.
A aquest efecte, els representants que designi l'ISPC poden assistir a qualsevol sessió formativa o avaluadora i fer les comprovacions que considerin convenients per verificar les condicions que han motivat l'acreditació.
En el cas que l'entitat no executi els cursos de formació d'acord amb els termes establerts en la sol·licitud, es detecti falsedat en aquesta documentació, no segueixi els paràmetres de qualitat formativa o no acompleixi els compromisos que contreu, es revoca l'acreditació atorgada, amb el tràmit previ d'audiència.